שמוליק סוכות

שמואל יצחק (שמוליק) סוכות (נולד ב-17 בינואר 2000) הוא זמר חרדי-חסידי ישראלי.

 ביוגרפיה 
שמוליק סוכות נולד למנחם ורות, למד במוסדות גור. נכדו של האמן הרב אליה סוכות.

בנעוריו סבל מניכור הורי.

 קריירה מוזיקלית 
בתחילת דרכו המוזיקלית שימש שמוליק כנגן קלידים וזמר ליווי של המוזיקאי בנצי שטיין. שנים בודדות לאחר מכן התמקד שטיין בקריירת יצירה והלחנה והפך למלחין וכותב השירים של סוכות וזמרים חרדים אחרים.

ב-24 באוגוסט 2022 הוציא סוכות מחרוזת בשם 'פני שבת', המורכבת משירי שבת מניגוני קרליבך וברסלב. בהמשך הוציא "מחרוזת חופה" ו"מחרוזת קומזיץ". בספטמבר 2023 הוציא סוכות את סינגל הבכורה שלו "עברתי בחושך", שהפך ללהיט. באוקטובר 2024, זכה השיר בתואר "שיר השנה" בשני מצעדי המוזיקה של אתר כיכר השבת, של אתר המחדש ושל רדיו קול פליי ובמקום השני בקטגוריה זו במצעדי המוזיקה של רדיו קול חי מיוזיק ושל רדיו קול ברמה.

ביוני של אותה שנה הוציא סוכות את הסינגל "באה השמחה". באוקטובר 2024, זכה השיר במקום העשירי בקטגוריית "שיר השנה" במצעד המוזיקה השנתי של קול חי מיוזיק.

באוגוסט 2024 השתתף סוכות בשיר "אלו ואלו", שבוצע יחד עם חיים ישראל ובנצי שטיין שגם הלחין את השיר. באוקטובר 2024, זכה השיר במקום השני בקטגוריית "דואט השנה" במצעד המוזיקה השנתי של אתר המחדש, במקום השלישי בקטגוריית "שיר השנה" במצעד של קול חי מיוזיק ושל קול פליי, ובמקום הרביעי במצעד של קול ברמה.

ב-8 בפברואר 2025 הוציא סוכות את הסינגל "תדבר איתו", כשיר הנושא מתוך אלבום הבכורה שלו. השיר שהה שלושה שבועות ברציפות בראש המצעד השבועי של קול פליי ושבועיים ברציפות בראש המצעד של קול חי מיוזיק. באוקטובר 2025 זכה בתואר "שיר השנה" במצעד השנתי של רדיו קול פליי, בתואר "שיר השנה היהודי" במצעד של רדיו קול חי מיוזיק, ובמקום השני בקטגוריית "שיר השנה" במצעדים של כיכר השבת ורדיו קול ברמה. ב-10 בפברואר הוציא את הסינגל "עם יפה" מתוך האלבום.

ב-12 בפברואר יצא האלבום "תדבר איתו", הכולל 10 סינגלים; ביצירתו השתתפו המוזיקאים בנצי שטיין, אלי קליין ואיצי ברי, שמואל גריינמן ונטע לוין. באוקטובר 2025 זכה האלבום בתואר "אלבום השנה" במצעד המוזיקה השנתי של אתר כיכר השבת.

באפריל 2025, כשנה וחצי לאחר שפתח בקריירה מוזיקלית, הופיע באודיטוריום אוסישקין בבנייני האומה, אולם האודיטוריום הגדול בישראל, שהופעה בו נחשבת לאבן דרך משמעותית בקריירה של זמרים חרדים. במאי הוציא את הסינגל "הקב"ה איתי" שהלחין אלי קליין. באוקטובר זכה בתואר "קליפ השנה" במצעד המזיקה השנתי של כיכר השבת.

באוקטובר 2025 הוציא סוכות את האלבום השני שלו "הילד הזה".

 הוקרה 
באוקטובר 2024 זכה בתואר "פריצת השנה" במצעדי המוזיקה השנתיים של אתר כיכר השבת, המחדש, רדיו קול חי מיוזיק, קול פליי וקול ברמה.

באוקטובר 2025 זכה בתואר "זמר השנה" בשני מצעדי המוזיקה של אתר כיכר השבת המחדש, קול חי מיוזיק, קול פליי וקול ברמה.

 חיים אישיים 
סוכות נשוי לפייגי (לבית יצחק) ומתגורר בירושלים.

בן דודו הוא חבר הכנסת צבי סוכות.

 דיסקוגרפיה 
אלבומים

 סינגלים 
 עברתי בחושך – מילים ולחן: בנצי שטיין; עיבוד והפקה מוזיקלית: אלי קליין ואיצי ברי. יצא בספטמבר 2023.
 התעוררי – לחן: בנצי שטיין; עיבוד והפקה מוזיקלית: אלי קליין ואיצי ברי. יצא בדצמבר 2023.
 להתקרב – מילים ולחן: שמוליק סוכות ואלי קליין; עיבוד והפקה מוזיקלית: אלי קליין ואיצי ברי. יצא בפברואר 2024.
 באה השמחה – מילים: נטע לוין, בנצי שטיין ואלי קליין; לחן: בנצי שטיין; עיבוד והפקה מוזיקלית: אלי קליין ואיצי ברי. יצא ביוני 2024.
 קרבת אלוקים – מילים: בנצי שטיין ואלי קליין; לחן: אלי קליין; עיבוד והפקה מוזיקלית: אלי קליין ואיצי ברי. יצא בדצמבר 2024.
 תדבר איתו – מילים ולחן: בנצי שטיין; עיבוד והפקה מוזיקלית: אלי קליין ואיצי ברי. יצא בפברואר 2025.
 הקב"ה איתי – מילים: נטע לוין, שמוליק סוכות ואלי קליין; לחן: אלי קליין; עיבוד והפקה מוזיקלית: אלי קליין ואיצי ברי. יצא במאי 2025.
 באותה השעה – מילים: ה"נועם אלימלך"; לחן: משה פלד; עיבוד והפקה מוזיקלית: אלי קליין ואיצי ברי. יצא ביוני 2025
 מתנות - מילים: שמוליק סוכות, בנצי שטיין, אלי קליין, נטע לוין; לחן: בנצי שטיין, אלי קליין; עיבוד והפקה מוזיקלית: אלי קליין ואיצי ברי. יצא באוגוסט 2025.
 הילד הזה – מילים ולחן: אלי קליין, עיבוד והפקה מוזיקלית: אלי קליין ואיצי ברי יצא באוקטובר 2025

 שיתופי פעולה 
 אלו ואלו – עם חיים ישראל ובנצי שטיין. מילים ולחן: בנצי שטיין; עיבוד והפקה מוזיקלית: אלי קליין ואיצי ברי. יצא באוגוסט 2024.
 אמת- עם בנצי שטיין. מילים: תפילת ימים נוראים לחן: בנצי שטיין עיבוד והפקה מוזיקלית: אלי קליין & איצי ברי. יצא בספטמבר 2025

קישורים חיצוניים









 הערות שוליים 

קטגוריה:זמרים ישראלים
קטגוריה:זמרים חסידיים ישראלים
קטגוריה:ישראלים שנולדו ב-2000